મુંબઇ: નોટબંધી બાદ વૈશ્વિક બજારમાં કેટલીક મેટલ તથા કોમોડિટીના ભાવમાં જોવા મળેલા ઉછાળાને પગલે નાણાકીય વર્ષ ૨૦૧૬-૧૭ના ઓક્ટોબરથી ડિસેમ્બર સુધીના સમયગાળાનાં પરિણામો ઉપર પ્રેશર જોવાઇ શકે છે. ખાસ કરીને વૈશ્વિક ક્રૂડના ભાવમાં પાછલાં બે સપ્તાહમાં ૧૫ ટકાથી વધુનો ઉછાળો નોંધાયો છે. પેઇન્ટ, ટાયર અને કેમિકલ્સ કંપનીઓ ઉપર તેની સીધી અસર થશે. નોંધનીય છે કે પાછલા ડિસેમ્બર મહિનાની સરખામણીએ ક્રૂડની કિંમતોમાં ૫૦ ટકાથી વધુનો ઉછાળો નોંધાઇ ચૂક્યો છે.